alexandrainst/scandi-wiki huggingface dataset:
Ny-Friesland

Ny-Friesland er ei halvøy og eit landområde heilt nordaust på Spitsbergen i Svalbard. Det utgjer det nordlegaste punktet på øya ved Verlegenhuken, og er avgrensa geografisk i nord av Hinlopenrenna og Hinlopenstretet, av Wijdefjorden mot vest, og av Atomfjella og Chydeniusfjella  mot sør. Fjella markerer overgangen mot Olav V Land. Det høgaste fjellet på Svalbard, Newtontoppen, og det nest høgaste, Perriertoppen, ligg i Ny-Friesland. 
Halvøya har fått namnet sitt etter landskapet Friesland i Nederland.

Ny-Friesland har høge og bratte fjell i sørvest og mindre bratte fjell i nord og aust. I nord ligg to store isbrear: Åsgardfonna og utstikkaren Valhallfonna, og Balderfonna i søraust mot Hinlopenstretet.

Det er ingen busetjingar i området, og det er meldeplikt til Sysselmannen ved ferdsel her. Det austlege kystbeltet mot Hinlopenstredet tilhøyrer Nordaust-Svalbard naturreservat. Kystområdet på begge sider av den inste halvdelen av Wijdefjorden utgjer Indre Wijdefjorden nasjonalpark.

Arve Staxrud var den første som kryssa Ny-Friesland då han i 1913 var på veg for å redde overlevande etter Herbert Schröder-Stanz sin ekspedisjon i Sorge Bay (Sorgfjorden).

Kjelder 

Denne artikkelen bygger på «Ny-Friesland» frå ,  den 13. oktober 2015.  
 

 
Spitsbergen
Nikolaikyrkja i Leipzig

Nikolaikyrkja (tysk Nikolaikirche) er ei av dei best kjende kyrkjene i Leipzig. Kyrkja er frå nyare tid kjent som staden der måndagsdemonstrasjonar byrja i 1989.

Nikolaikyrkja blei grunnlagd i 1165. Etter reformasjonen var kyrkja sete for den første superintendenten (biskopen) i Sachsen.

I 1983 byrja ein halda måndagsbøner (Montagsgebete, Friedensgebete) i kyrkja. Bønene var innført av den lutherske pastoren Christian Führer, som tilhøyrde fredsrørsla i DDR. I 1989 byrja dei med måndagsdemonstrasjonar å be for alle som ønskte seg forandring i DDR. Den 9. oktober 1989 fann den største demonstrasjonen stad med meir enn 70 000 fredelege demonstrantar som ropte «Wir sind das Volk» ('Vi er folket').

Kjelder
Denne artikkelen bygger på «Nikolaikirken, Leipzig» frå ,  den 14. oktober 2015.

Bakgrunnsstoff
Byggverk i Sachsen
Kyrkjer i Tyskland
Leipzig
Bismarckfjella

Bismarckfjella er ei fjellkjede på Papua Ny-Guinea.
Eit av fjella i fjellkjeda er Mount Wilhelm, det høgaste fjellet i Oseania. 

Fjellkjeda har namn etter Otto von Bismarck. Området ho ligg i var tysk koloni frå 1880-talet til 1914.

Fjell på Papua Ny-Guinea
Abqaiq

Abqaiq (arabisk بقيق, Biqayq) er eit inngjerda bustadområde og oljeterminal for Saudi Aramco i Austprovinsen i Saudi-Arabia, ørkenen 60 km sørvest for storbyområdet Dhahran-Dammam-Khobar, og nord for Rub' al-Khali, den nest største sandørkenen i verda, som òg vert kalla «Den tomme fjerdelen». Samfunnet vart bygd i 1940-åra av Aramco (no Saudi Aramco). Abqaiq hadde kring 1 500 innbyggjarar i 2012, men med folkesetnaden utafor Saudi Aramco-området er folketalet nærare 30 000.

Terrorisme og tryggleik
Abqaiq var åstad for eit forsøk på eit terroriståtak av al-Qaida den 24. februar 2006 med oljeterminalen som mål. Meldinga pressa oljeprisane opp 2 dollar. Øydeleggingane vart haldne attende av Saudi Aramco, som påstod at dei hadde løysingar som gjorde at dei kunne fortsette å produsere olje ved nær maks kapasitet. 

Eit moderat til kraftig åtak på Abqaiq kan redusere produksjonen frå 6,8 mill. fat per dag til 1 mill. fat per dag. Hovudføremålet med Abqaiq er å fjerne hydrogensulfid frå råolja og redusere damptrykket, slik at det vert trygt å frakte råolja i tankskip. Abqaiq er det største anlegget i verda for denne prosessen. Eit anna åtak vart stoppa i 2015.

Kjelder
Denne artikkelen bygger på «Abqaiq» frå ,  den 14. oktober 2015. 
 oppgav desse kjeldene:

Bakgrunnsstoff
 Aramco Services  - bilete frå busetnaden 

1940 i Saudi-Arabia
Busetnader grunnlagde i 1940
Busetnader i Austprovinsen i Saudi-Arabia
Inngjerda bustadområde i Saudi-Arabia
Saudi Aramco
Al Lith

Al Lith (arabisk الليث) er ein by i Tihamah-regionen ved kysten av Raudehavet sørvest for den heilage byen Mekka i Saudi-Arabia. Han er den femte største byen etter folketal i Makkah-provinsen, og er ein av dei største hamnebyane i Saudi-Arabia ved Raudehavet og Miqat Yalamlam ligg nord for byen. Det estimerte folketalet i Al Lith er over 72 000 innbyggjarar.

Han ligg 180 km sørvest for den heilage byen Mekka, og 190 km sør for Jeddah. Dei nordlege forstadane ligg berre 90 km frå Mekka. Han strekkjer seg til Hejazfjella og byane Adham og Taif i aust og strekkjer seg heilt sør til byen Al Qunfudah. Den internasjonale kystvegen frå Jeddah til Jizan går gjennom byen.

Al Lith fekk namnet sitt frå Lithdalen, som ligg i aust. Al Lith er i dag ei kommersiell hamn som tar i mot pilegrimar og varer frå heile verda. Tidlegare var han ei stor kommersiell hamn som tok i mot skip frå Jizan i Jemen, og kysten av Afrika og ekspoerter varer viare til Mekka og Jeddah.

Al Lith er ein populær stad for dykking.

Sjå òg
 Byar i Saudi-Arabia

Kjelder
Denne artikkelen bygger på «Al Lith» frå ,  den 14. oktober 2015. 
 oppgav desse kjeldene:

1925 i Saudi-Arabia
Busetnader grunnlagde i 1925
Lith
Lith
Hamnebyar på Den arabiske halvøya
Hamnebyar i Saudi-Arabia
Hamnebyar ved Raudehavet
Dykkestader i Saudi-Arabia
Al Qunfudhah

Al Qunfudhah (arabisk القنفذة), òg kalla Kunfuda, er ein by i Tihamah-regionen ved kysten av Raudehavet. Byen er den fjerde største i Makkah-provinsen, og er ein av dei største hamnebyane i Saudi-Arabia ved Raudehavet.

Geografi
Han ligg sørvest i Makkah-provinsen, sør for Al Lith, ved grensa til byen Al Aradhiyah. Asir-provinsen ligg søraust for byen og den internasjonale kystvegen frå Jeddah til Jizan i Jemen går gjennom byen. Al Qunfudah ligg 290 km sør for den heilage byen Mekka, og 340 km frå Jeddah. Det estimerte folketalet i Al Qunfudhah er over 185 000 innbyggjarar fordelt mellom byen og kystlandsbyar.

Historie
Al Qunfudah oppstod på byrjinga av 1300-talet i Hijri og tok i mot havgåande handelskaravaner frå Jemen til Syria og omvendt, med mange forskjellige varer. Al Qunfudah stod ikkje oppført i historiske kjelder før byrjinga av 1400-talet, då sultanatet til Hali bin Yaaacob frå Banu Kinana-stamma i Hali Hali sør for Al Qunfudhah enda. På 1800-talet var staden utgangspunkt for felttoga til Muhammed Ali Pasha, og var arena for dei britiske styrkane under første verdskrigen mot osmanarane og italienarane. Det finst framleis spor av tyrkiske skip som ligg søkkte i Raudehavet nær byen og sør for Qunfudah.

Sjå òg
 Byar i Saudi-Arabia

Kjelder
Denne artikkelen bygger på «Al Qunfudhah» frå ,  den 15. oktober 2015. 
 oppgav desse kjeldene:

1925 i Saudi-Arabia
Busetnader grunnlagde i 1925
 Qunfudhah
 Qunfudhah
Hamnebyar på Den arabiske halvøya
Hamnebyar i Saudi-Arabia
Hamnebyar ved Raudehavet
Dykkestader i Saudi-Arabia
Al-Awjam

Al-Awjam (òg skrive Al Awjām, Al Ājām, eller Ajam al Qatif) er ein liten by i Austprovinsen i Saudi-Arabia ved Persiabukta. Landsbyen ligg heilt nordaust i Austprovinsen, i eit petroleumrikt omrde nær Ghawar- og Qatif-oljefelt. Han har eit folketal på 11 460. 

Al-Awjam ligg nær Qatif, og som dei fleste byane i regionen, har han ein stor folkesetnad av sjiamuslimar.  Dette står i kontrast til den store majoriteten av saudiarabarar som er sunni. Som følgje av dette finst det sekterisk spaning, særleg under den sjiamuslimske heilagdagen asjura. Det har vore færre konfliktar mellom sjiaene og sunninane etter 2005.

Kjelder
Denne artikkelen bygger på «Al-Awjam» frå ,  den 15. oktober 2015. 
 oppgav desse kjeldene:

Busetnader i Austprovinsen i Saudi-Arabia
Al Ubaylah

Al Ubaylah er ein busetnad kring 250 km sørvest for byen Yabrin i Austprovinsen i Saudi-Arabia. Det vart leita etter petroleum men ikkje funne utvinnbare storleikar her i 1950-åra av Aramco.

Kjelder
Denne artikkelen bygger på «Al Ubaylah» frå ,  den 15. oktober 2015. 
 oppgav desse kjeldene:

Busetnader i Austprovinsen i Saudi-Arabia
Al-Garah

Al-Garah (arabisk القارة) er ein landsby i Al-Ahsa i Saudi-Arabia. Al-Garah er kjend for det vesle fjellet Jabl Al-Garah. Al-Garah er ein av dei austlege landsbyane i Al-Ahsa og ligg kring 11 km frå Al-Hofuf.

Jabl Al-Garah
Jabl Al-Garah (arabisk جبل القارة, som tyder Al-Garah-fjellet) er eit fjell i Al-Garah. Fjellet har mange grotter med kjølig luft inni. Mange folk frå området vitjar fjellet.

Sjå òg
Al-Ahsa

Kjelder

Denne artikkelen bygger på «Al-Garah» frå ,  den 15. oktober 2015. 

Busetnader i Austprovinsen i Saudi-Arabia
Fjell i Saudi-Arabia
Al-Jeshah

Al-Jeshah (arabisk الجشة ) er ein landsby i Al-Ahsa i Saudi-Arabia og ein av dei austlege landsbyane i Al-Ahsa. Han ligg kring 12 km frå Al-Hofuf.

Sjå òg
Al-Ahsa

Kjelder
Denne artikkelen bygger på «Al-Jeshah» frå ,  den 15. oktober 2015.  
 

Busetnader i Austprovinsen i Saudi-Arabia
Ole Bull Museum Lysøen

Ole Bull Museum Lysøen er eit museum vigd fiolinisten og kompnisten Ole Bull og sommarheimen hans. Det ligg på Lysøen, Lysøya i Lysefjorden, i Bjørnafjorden kommune, nokre få kilometer sør for kommunegrensa mot Bergen. Det høyrer inn under kunstmuseet KODE i Bergen.

Museet femner om sommarvillaen til Ole Bull, med ein bustad for tenestefolket og eit uthus som no hyser ein liten kafé, dessutan eit gardstun frå 1600-talet, sjølve øya og parken som Ole Bull fekk laga til på øya. Alle bygningane ligg på austida av øya, det vil seie den sida som vender mot fastlandet, der det òg er kai for ei passasjerferje mellom øya og fastlandet. Attmed kaia ligg gardstunet frå 1600-talet, som vert kalla Gamletunet.

Sommarvillaen til Ole Bull på Lysøen vart bygd i åra 1872-1873, og er reist i tre. Villaen er noko heilt for seg sjølv i norsk arkitektursoge, med eit tårn med laukkuppel på toppen, eksotisk ornamentering i eksteriøret og innandørs i ein høglofta musikkhall, alt skore sirleg ut i norsk furu. Dette «vesle Alhambra» (etter Alhambra i Spania) som Ole Bull kalla villaen sin, er rekna som eit av høgdepunkta i arkitekturstilen historismen i Noreg. Villaen står fram som eit lyseblått eventyrslott, både sett frå fastlandet og på nærme hald. 

Villaen er open for omvisingar, og publikum får då sjå stovene i underetasjen, musikkhallen, Ole Bulls soverom og anegalleriet. Men parken og naturen på øya er òg noko for seg sjølv, med tretten kilometer med turstigar dekte med skjelsand. Her er lysthus, og på det høgste punktet på øya, 76 meter over havet, står det eit utsynstårn som vart reist til minne om Ole Bull.

Kjelder

Bakgrunnsstoff

Kunstnarheimar
Museum i Vestland
Byggverk i Bjørnafjorden
Al-Kilabiyah

Al-Kilabiyah (arabisk الكلابية) er ein landsby aust i Saudi-Arabia i Al-Ahsa. Han ligg kring 10 km frå Al-Hofuf.

Sjå òg
Al-Ahsa

Kjelder
Denne artikkelen bygger på «Al-Kilabiyah» frå ,  den 15. oktober 2015.  
 

Busetnader i Austprovinsen i Saudi-Arabia
Al-Mansorah

Al-Mansorah (òg skrive Al-Mansoora eller Al-Mansoorah, arabisk المنصورة) er ein by aust i Saudi-Arabia og ein av dei austlege byane i Al-Ahsa. Han vert rekna som ein av dei raskast veksande byane i Austprovinsen.

Sjå òg
Al-Ahsa

Kjelder
Denne artikkelen bygger på «Al-Mansorah» frå ,  den 15. oktober 2015. 
 oppgav desse kjeldene:

Busetnader i Austprovinsen i Saudi-Arabia
Aljish

Aljish er ein landsby i byen Qatif i Austprovinsen i Saudi-Arabia. Dei viktigaste stadane i Aljish er prins Naif sportsby, Qatif sjukehus og Qatif Iskan (bustadområde). Landsbyen har ein kalla Alhidaya (الهداية). På sørsida av Aljish ligg det gardar som skil han frå byen Saihat.

Kjelder
Denne artikkelen bygger på «Aljish» frå ,  den 15. oktober 2015.  
 

Busetnader i Austprovinsen i Saudi-Arabia
Pål Jacobsen

Pål Jacobsen () er ein norsk tidlegare fotballspelar frå Hamar, som spelte 42 landskampar og skåra 13 mål for Noreg. Han spelte på Hamarkameratene til 1980, Vålerenga 1981-84 og på ny for Hamkam 1985-86. Midtbanespelaren Tom Jacobsen er ein eldre bror.

Klubbspel
Midtspiss Jacobsen debuterte på Hamarkameratene våren 1973, knapt 17 år gammal. Etter at han hadde vore med på det tredje opprykket til 1. divisjon Hamarkameratene i 1980, melde han overgang til osloklubben Vålerenga. I sin fyrste sesong på Vålerenga vart han seriemeister og med 16 mål toppskårar i serien. Også i 1983 og 1984 vann Jacobsen seriegull med Vålerenga. Totalt skåra han 82 mål i 1. divisjon. Frå 1985 var han atter Hamkam-spelar, men ein alvorleg akillesskade førte til at han la opp i 1986.

Landslagsspel
Jacobsen fekk sin landslagsdebut i ein bortekamp mot Finland våren 1975, eit oppgjer som enda med norsk siger 5-3. Sitt fyrste av 13 landslagsmål putta han då Noreg vann 3-2 over Sverige i ein VM-kvalifiseringskamp 22. september 1976. Hans største stund på landslaget kom 21. august 1980, på Ullevaal stadion i Oslo skåra han dei to fyrste og to siste måla då Noreg vann 6-1 over Finland. Etter 1948 er det einast Pål Jacobsen og Harald Hennum som har skåra fire mål for Noreg i ein og same landskamp, Hennum gjorde det då Noreg sigra 6-5 over Aust-Tyskland i 1958.

Merittar
Seriemeister: 1981, 1983 og 1984 med Vålerenga
Tapande cupfinalist: 1983 med Vålerenga

Kjelder
Denne artikkelen bygger på «Pål Jacobsen» frå ,  den 15. oktober 2015.  
 
fotball no

Norske fotballspelarar
Norske landslagsspelarar i fotball
Hamarkameratene
Vålerenga-spelarar
Folk frå Hamar
Sagene IF

Sagene Idrettsforening er eit idrettslag heimehøyrande i bydelen Sagene i Oslo, stifta 9. juli 1921. Laget er aktivt med i bandy, fotball, innebandy, landhockey og sykling. Bryting og rugby kom med som aktivitetar i 2013 og -14. Sagene spelar i svart- og kvitstripete trøyer, samt svarte bukser og kvite strømper.

Klubben var medlem av Arbeidernes Idrettsforbund til Noregs Idrettsforbund vart skipa i 1940 gjennom samanslåinga av AIF og Landsforbundet for idrett. Sagene vart norsk meister i bandy i 1958 og 1966, samt noregsmeister i bandy for kvinner i 2005. Syklisten Thorleif Andresen vart norsk meister i landevegssykling tre gongar i tida 1964-71.

I 2015 er det det kvinnelege innebandylaget som spelar på eliteserienivå. Fotballaget Sagene har aldri spelt høgare enn på tredje nivå i norsk seriefotball.

Kjelder
heimeside
Denne artikkelen bygger på «Sagene Idrettsforening» frå ,  den 15. oktober 2015.  
 

Norske idrettslag
Jim Ed Norman

Jim Ed Norman () er ein USA-amerikansk musikar, plateprodusent, arrangør og plateselskapssjef. Han var ein av hovudarkitektane for den spesifikke rock- og popstilen frå Vestkysten av USA i 1970-åra etter han gjekk over til å bli produsent, og vart etter kvart direktør i Warner Bros. Records Nashville.

Tidleg karriere
Karrieren til Norman byrja for alvor då han vart med Don Henley i den Texas-baserte gruppa Felicity i 1969, der han spelte klaverinstrument og gitar. Dei byta etter kvart namn til Shiloh og flytta til Los Angeles, der dei spelte inn eit album under dette namnet i 1970. Dette synte tidlege teikn på retninga countryrocken skulle ta i 1970-åra, før han nådde ut til dei store massane. Albumet vart produsert av Kenny Rogers, en kort tid etter albumet kom ut, vart bandet oppløyst.

Norman dukka opp nokre år seinare med Uncle Jim's Music, ei gruppe som spelte countrymusikk frå Vestkysten. Norman kom inn i bandet etter dei gav ut det første albumet sitt, og spelte på det andre albumet deira for Kapp Records, There's A Song in This.

Musikk og arrangement
Norman laga mange strykearrangement og spelte piano på ei rekkje album av Eagles frå 1973 til 1980 som Desperado, One of These Nights og Hotel California. I same tida skreiv han stryke- og blåsararrangement for Linda Ronstadt-albuma Don't Cry Now og Hat Trick – America sitt tredje album.

Produksjonskarriere
I midten av 1970-åra dukka Norman fram som ein stor produsent. Han produserte album med ein glatt stil som Jackie Deshannon sine You're The Only Dancer (Amherst, 1977) og Quick Touches (Amherst, 1978), New Riders of the Purple Sage, Glenn Frey, The Osmonds og den første hitten til Jennifer Warnes, «Right Time of the Night» (US #6).

I tillegg produserte Norman produserte han fleire Anne Murray-album frå 1977 og frametter, som Let's Keep It That Way, New Kind of Feeling, og I'll Always Love You.

Som platesjef
Norman vart sjef for Warner Bros. Nashville i 1984. Her var han ansvarleg for talenta til Randy Travis, Faith Hill, Travis Tritt og Dwight Yoakam. Han fortsette òg arbeide som produsent, mellom anna for Crystal Gayle, Kenny Rogers, Garth Brooks og Trisha Yearwood.

Diskografi

Album

Kjelder
Denne artikkelen bygger på «Jim Ed Norman» frå ,  den 15. oktober 2015. 
 oppgav desse kjeldene:

Bakgrunnsstoff
 Jim Ed Norman på AllMusic

USA-amerikanske plateprodusentar
USA-amerikanske gitaristar
Folk frå Nashville
USA-amerikanske pianistar
Kyrkjekor

''For arkitektur, sjå Kor i arkitekturen

Eit kyrkjokor er eit songkor som har til hovudoppgåve å framføre song ved gudstenester. Koret vil ofte vere knytt til ein kyrkjelyd og leidd av ein kantor. I Noreg er kyrkjekorarbeid samordna gjennom Norges kirkesangforbund.

Historie
Kyrkjekora voks fram med den gregorianske songen som vart brukt i gudstenester frå seinantikken. Då det fram mot 1000-talet vart vanlegare å ha fleirstemmig liturgisk song, trong songarane øving for å framføre musikken. Under den kyrkjemusikalske bløminga i mellomalderen hadde kyrkjekora ein sentral plass i musikklivet i kyrkja. Det er komponert ei stor mengd liturgisk musikk, både enkeltledd til bruk i gudstenesta, som til dømes kyrie og gloria, og heile messer meint for framføring for eit publikum.

Salmesongen i kyrkja blir i hovudsak framført unisont. Likevel er ein god del salmar arrangert med fleirstemmig sats med tanke på å bli framført av eit songkor. 

Denne artikkelen bygger på «Kyrkokör» frå ,  den 23. oktober 2015.  
 
Song
Liturgi
Albhy Galuten

Albhy Galuten () er ein USA-amerikansk plateprodusent, komponist, musikar, arrangør og dirigent. Han har fleire nyvinningar og har produsert 18 singlar som har nådd toppen av salslistene og album som i alt har seld over 100 millionar eksemplar. Han har vunne to Grammy-prisar. Han har òg slått seg saman med Barry Gibb og Karl Richardson under namnet Gibb-Galuten-Richardson.

13 singlar han har produsert har nådd toppen av singellista i USA: 
 «You Should Be Dancing» Bee Gees
 «I Just Want to Be Your Everything» Andy Gibb
 «How Deep Is Your Love» Bee Gees
 «Stayin' Alive» Bee Gees
 «(Love Is) Thicker Than Water» Andy Gibb
 «Night Fever» Bee Gees
 «Shadow Dancing» Andy Gibb
 «Grease» Frankie Valli
 «Too Much Heaven» Bee Gees
 «Tragedy» Bee Gees
 «Love You Inside Out» Bee Gees
 «Woman in Love» Barbra Streisand
 «Islands in the Stream» Kenny Rogers med Dolly Parton
Andre hitsinglar er Knockin’ on Heaven’s Door (Eric Clapton), Love So Right (Bee Gees), Guilty (Barbra Streisand), What Kind of Fool (Barbra Streisand), Emotion (Samantha Sang), I Can’t Help It (Olivia Newton-John & Andy Gibb), Heartbreaker (Dionne Warwick), Chain Reaction (Diana Ross), Eaten Alive (Diana Ross), Eyes That See In the Dark (Kenny Rogers)

Kjelder
Denne artikkelen bygger på «Albhy Galuten» frå ,  den 16. oktober 2015. 
 oppgav desse kjeldene:

Bakgrunnsstoff
Songliste
Albhy Galuten på All Music Guide

USA-amerikanske plateprodusentar
USA-amerikanske komponistar
Grammy-vinnarar
Bill Szymczyk

William Frank «Bill» Szymczyk () er ein amerikansk produsent og lydteknikar, mest kjend for å ha arbeidd med rock- og bluesartistar, som Eagles i 1970-åra. Han produserte mange bestseljande album og singlar i 1970-åra, før han trekte seg få musikkindustrien i 1990. Han dukka opp att seint i 2000-åra med fleire prosjekt, som Eagles-albumet Long Road Out of Eden i 2007 og debutplata til Brian Vander Ark i 2008.

I motsetnad til mange plateprodusentar, har ikkje Szymczyk noko bakgrunn som musikar. Han var opphavleg ein sonar-operatør i den amerikanske marinen og tok nokre kurs i lydproduksjon som ein del av opplæringa si i marinen. Utanom å ha arbeidd med Eagles, har han produsert hitsongar og album for artistar som B.B. King, Joe Walsh, The James Gang og Elvin Bishop.

Utvald diskografi

B. B. King
Live & Well (1969)
Completely Well (1969)
Indianola Mississippi Seeds (1970)
Live in Cook County Jail (1971)

Silk/Michael Stanley/Michael Stanley Band
Smooth as Raw Silk (1969)
Michael Stanley (1972)
Friends and Legends (1973)
You Break It... You Bought It (1975)
Ladies Choice (1976)
Stagepass (1977)

The James Gang
Yer' Album (1969)
James Gang Rides Again (1970)
Thirds (1971)
James Gang Live in Concert (1971)

Joe Walsh
Barnstorm (1972)
The Smoker You Drink, the Player You Get (1973)
So What (1975)
But Seriously, Folks... (1978)
You Bought It, You Name It (1983)
Ordinary Average Guy (som lydteknikar) (1991)
Songs for a Dying Planet (1992)

The Eagles
On the Border (1974)
One of These Nights (1975)
Hotel California (1976)
The Long Run (1979)
Eagles Live (1980)
Long Road Out of Eden (2007)

The J. Geils Band
The Morning After (1971)
Bloodshot (1973)
Ladies Invited (1973)
Nightmares...and Other Tales from the Vinyl Jungle (1974)
Hotline (1975)
Blow Your Face Out (live, 1976)

Jo Jo Gunne/Jay Ferguson

Bite Down Hard (1973)
Jumpin' the Gunne (1973)
All Alone in the End Zone (1976)
Thunder Island (1978)
Real Life Ain't This Way (1979)

Andre
Ford Theatre - Time Changes (1969)
Edgar Winter Group - They Only Come Out at Night (som teknisk sjef) (1972)
Rick Derringer - All American Boy (1973)
Wishbone Ash - There's the Rub (1974)
Johnny Winter - Saints & Sinners (som lydteknikar) (1974)
Elvin Bishop - Struttin' My Stuff (1975)
Rick Derringer - Spring Fever (1975)
REO Speedwagon - This Time We Mean It (som leiande produsent) (1975)
Elvin Bishop - Hometown Boy Makes Good! (1976)
The Outlaws - Hurry Sundown (1977)
The Outlaws - Bring It Back Alive (live, 1978)
Bob Seger & The Silver Bullet Band - Against the Wind (1980)
The Who - Face Dances (1981)
Santana - Shango (1982)
Dishwalla - Dishwalla (2005)
Brian Vander Ark - Brian Vander Ark (2008)
Brian Vander Ark - Magazine (2011)

Kjelder
Denne artikkelen bygger på «Bill Szymczyk» frå ,  den 16. oktober 2015. 
 oppgav desse kjeldene:

Bakgrunnsstoff

Polsk-amerikanarar
USA-amerikanske plateprodusentar
Elevar ved New York University
Folk frå Michigan
Eagles
USA-amerikanske lydteknikarar